recursal/SuperWikiNEXT-32B huggingface dataset:
Το υψίπεδο Ροραΐμα της Βενεζουέλας.
Το **υψίπεδο** (ὕψι "ψηλά" + πέδον "έδαφος, χώμα") είναι ένας γεωγραφικός όρος (αγγλικά: highland και upland), με τον οποίο χαρακτηρίζονται τόποι στην επιφάνεια της Γης σε αρκετά μεγαλύτερο ύψος από τη στάθμη της θάλασσας, χωρίς να χαρακτηρίζονται όρη. Σε μια διαφορετική εκδόχή του όρου, το υψίπεδο είναι περιοχή μεγάλου υψομέτρου, με σχετικά χαμηλή ατμοσφαιρική πίεση.

Ο όρος χρησιμοποιείται τόσο για πεδινές επιφάνειες οι οποίες βρίσκονται μεταξύ ορεινών όγκων (Υψίπεδα των Άνδεων, των Άλπεων), οπότε είναι συνώνυμος με τον γεωγραφικό όρο οροπέδιο, (plateau), όσο και για εκτεταμένες εδαφικές εξάρσεις, οι οποίες υψώνονται στο μέσον πεδινών εκτάσεων (Υψίπεδο της Βραζιλίας). Ο όρος φέρεται πολλές φορές να χρησιμοποιείται στον πληθυντικό ως κύρια ονομασία του ίδιου υψιπέδου όπως π.χ. Υψίπεδα του Γκολάν, ή Υψίπεδα της Σκωτίας κ.ά.

Περιβάλλον
----------

Η μειωμένη ατμοσφαιρική πίεση του υψηλού υψομέτρου συνδέεται συχνά με κρύο και ξηρασία, έλλειψη οξυγόνου και διοξειδίου του άνθρακα, έντονη ηλιακή και υψηλή υπεριώδη ακτινοβολία και άλλες επιδράσεις. Τα αποτελέσματα αυτών των επιδράσεων είναι σημαντικά και το γενικό περιβάλλον, η βλάστηση και η ζωή των ζώων είναι σημαντικά διαφορετική από εκείνα των πεδινών περιοχών.

Κλίμα
-----

Το κλίμα των υψιπέδων ως μείζον κλιματικός τύπος προστίθεται συχνά στην κλιματική κατάταξη Κόπεν αν και δεν ήταν εξαρχής στο σύστημα που πρότεινε αρχικά ο βοτανολόγος-κλιματολόγος Βλαντίμιρ Κόπεν. Περιέχει όλα τα υψίπεδα, που δεν κατηγοριοποιούνται εύκολα από άλλους τύπους κλίματος. Η σύντμησή του στο σύστημα Koppen-Geiger-Pohl είναι (H) και προστέθηκε εκ των υστέρων. Σε γενικές γραμμές όσο αυξάνει το υψόμετρο, η θερμοκρασία, η πίεση, η ατμοσφαιρική υγρασία και η σκόνη ελλαττώνονται. Η μέωση των ατμοσφαιρικών μορίων έχει ως αποτέλεσμα υψηλή ατμοσφαιρική διαφάνεια και αυξημένη λήψη της ηλιακής ακτινοβολίας. Σε αυτόν τον κλιματικό τύπο ο υετός αυξάνεται, τουλάχιστον για τα πρώτα 4.000 μέτρα. Ρυθμιστικό ρόλο στη γενική εικόνα του κλίματος παίζει ο προσανατολισμός των πλαγιών του βουνού και η δυνατότητά του να απορροφά την ηλιακή ακτινοβολία ρυθμίζοντας τη θερμοκρασία και την αίσθηση ψύχους από την έκθεση στον αέρα.

Παραπομπές σημειώσεις
---------------------

1. ↑  «UCMP Glossary: Upland». Ανακτήθηκε στις 9 Νοεμβρίου 2015.
2. ↑  Mani, M. S. (1974). *Fundamentals of High Altitude Biology*. New Delhi: Oxford & IBH Publishers. σελ. 196. ISBN 978-1855290266.
3. ↑  Mani, M. S.· Giddings, Lorrain E. (1980). *Ecology of highlands*. Dordrecht: Kluwer Academic Publishers Group. σελίδες 1–2. ISBN 978-94-009-9176-7.
4. ↑  «Κατάταξη και περιγραφή περιγραφή των Κλιµάτων» (PDF). Ανακτήθηκε στις 9 Νοεμβρίου 2015.
5. ↑  The Editors of Encyclopædia Britannica (2015). «Highland climate». *Encyclopædia Britannica.*.. Ανακτήθηκε στις 09 Νοεμβρίου 2025.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4160159-2

 |

 |
Ο **Συνθετόκερας** είναι ένα μεγάλο εξαφανισμένο πρωτοκερατοειδές αρτιοδάκτυλο, ενδημικό της Βόρειας Αμερικής. Έζησε κατά το ύστερο Μειόκαινο πριν από 13,6-5,33 εκατομμύρια χρόνια, συμπληρώνοντας 8,27 εκατομμύρια χρόνια.

Μορφολογία
----------

 Κρανίο συνθετόκερα
Εξάπλωση του συνθετόκερα
Με μήκος 2 μέτρα, ο συνθετόκερας είναι το μεγαλύτερο μέλος της οικογένειας των πρωτοκερατίδων. Είναι επίσης το τελευταίο και με τα πιο παράξενα κέρατα. Τα δύο κέρατα πάνω από τα μάτια είναι ομοιόμορφα και απλά όπως τα σύγχρονα θηλαστικά, όμως το κέρατο στο ρύγχος είναι πιο περίεργο, μακρύ και διακλαδίζεται στην άκρη, χρησιμοποιώντας το στις βίαιες μάχες.

Παραπομπές
----------

1. ↑  «PaleoBiology Database: Poabromylus, basic info». Αρχειοθετήθηκε από το πρωτότυπο στις 15 Μαρτίου 2016.
Τα **τσιλίχουρδα** είναι η κερκυραϊκή εκδοχή της μαγειρίτσας. Δεν είναι σούπα, όπως η μαγειρίτσα, αλλά έχει την υφή της πολύ πηχτής σούπας. Θυμίζει στη σύστασή της περισσότερο ένα υδαρές σπανακόρυζο, το οποίο τρώγεται με πηρούνι. Υπάρχουν πολλές παραλλαγές αυτού του πιάτου αλλά το κύριο συστατικό είναι το ίδιο: η συκωταριά του πασχαλινού αρνιού. Περιλαμβάνει τα ίδια υλικά με την παραδοσιακή μαγειρίτσα και επιπλέον μπόλικο πιπέρι και άνηθο. Πολλές συνταγές περιλαμβάνουν επίσης αγριόχορτα, όπως οι καυκαλήθρες και τα μυρώνια, ενώ άλλες συνταγές περιλαμβάνουν μόνο τα έντερα του αρνιού μαζί με γλυκάδια, μαρούλι, αγριόχορτα και μυρωδικά.

Παραπομπές
----------

1. ↑  «Τσιλίχουρδα: κερκυραϊκή μαγειρίτσα, της Καλής Δοξιάδη | Bostanistas». *Bostanistas.gr : Ιστορίες για να τρεφόμαστε διαφορετικά*.. Ανακτήθηκε στις 2016-11-02.
2. ↑  «ΑθηνόραμαUmami.gr :Τα τσιλίχουρδα της κυρα-Λένης (H Kερκυραίικη εκδοχή της μαγειρίτσας)». *athinoramaUmami.gr*. Ανακτήθηκε στις 2 Νοεμβρίου 2016.
Συντεταγμένες: 28°39′03″N 77°14′00″E﻿ / ﻿28.6507°N 77.2334°E﻿ / 28.6507; 77.2334

Το **Τζάμα Μασγίντ** (Περσικά: *مسجد جھان نما*, Χίντι: *मस्जिद जहान नुमा*, Ουρντού: *جامع مسجد*) είναι το κύριο ισλαμικό Τέμενος στην περιοχή του παλιού Δελχί στην Ινδία.

Όνομα
-----

Η ονομασία του ως *Τζάμα Μασγίντ*, που σημαίνει Τέμενος της Παρασκευής, αναφέρεται στο γεγονός ότι το Τέμενος αυτό αποτελεί το κύριο χώρο συνάθροισης μουσουλμάνων κατά την προσευχή της Παρασκευής  στο Δελχί. Στο προαύλιο χώρο μπορούν να προσευχηθούν περισσότεροι από 20.000 πιστοί .

Ιστορία
-------

Η κατασκευή του μνημείου ξεκίνησε το 1650 μετά από ανάθεση του Ινδομογγόλου (Μουγκάλ) κατακτητή Σάχη Τζαχάν. Ο Σάχης Τζαχάν είναι αυτός που ανοικοδόμησε και το μαυσωλείο Τατζ Μαχάλ στην Άγκρα. Η κατασκευή τελείωσε το 1656 και είναι ένα από τα μεγαλύτερα και διασημότερα ισλαμικά τεμένη της Ινδίας. Βρίσκεται στην αρχή του παζαριού "Τζαβρί" σε ένα πολυσύχναστο δρόμο του Δελχί.

Παραπομπές
----------

1. ↑  Geoff Teece (2008). *Islam*. Franklin Watts Ltd. σελίδες 306. ISBN 978-0749683245.
2. ↑  «Saudi offer to fix Delhi mosque». BBC news. 2006-01-04.. Ανακτήθηκε στις 2012-09-30.
3. ↑  Sam Miller (2012). *Blue Guide India*. Somerset Books Company. σελίδες 107–8. ISBN 978-1-905131-53-2.

Εξωτερικοί σύνδεσμοι
--------------------

* Πολυμέσα σχετικά με το θέμα  Jama Masjid, Delhi στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129218704
* LCCN: n2005210467
* GND: 7523342-3

 |

 |
Λεπτομέρεια ενός τροχοπέδιλου
Τα **Τροχοπέδιλα** (*Τροχοπέδιλα Εν Σειρά*) ή *πατίνια τύπου inline* είναι μπότες με τροχούς σε μια σειρά (inline). Η τροχοπεδιλατοδρόμιση "πατινάζ" όπως και με τα παγοπέδιλα απαιτεί καλή ισορροπία και το λεγόμενο *βήμα του πατιναζ* για μετακίνηση. Παρά το ότι πρωτοεμφανίστηκαν κατά τη διάρκεια του 18ου αιώνα, έγιναν της μόδας περίπου το 1990 ως καλοκαιρινή μορφή της χειμερινής παγοδρομίας.

Συνήθως τα τροχοπέδιλα έχουν 4 τροχούς ανά μπότα, κυκλοφορούν και μερικά με 5. Κάθε τροχός είναι τοποθετημένος με μια βίδα στην ράγα που βρίσκεται κάτω από την μπότα. Η ράγα είναι συνήθως από αλουμίνιο ή πλαστικό ABS.

Ιστορία
-------

Ενώ πρωτοεμφανίστηκαν το δέκατο όγδοο αιώνα δεν επικράτησαν διότι ήταν πιο διαδεδομένα τα πατίνια quads με ρόδες σε δυο σειρές. Οι περισσότερες κατασκευές είχαν το σκοπό την προπόνηση από χόκεϊ επί πάγου ή καλλιτεχνικό πατινάζ ανεξάρτητα από παγοδρόμια και ήταν τροποποιημένα παγοπέδιλα. Τέλη τις δεκαετίας του 1980 ο Scott Olson στη Μινεάπολη της Μινεσότα ίδρυσε μια εταιρία που με επιτυχία προώθησε τα πατίνια ινλάιν.

Τύποι κατασκευής και εφαρμογές
------------------------------

Υπάρχουν ουσιαστικά πέντε τύποι από τροχοπέδιλα. Τα πατίνια για γενική χρήση, λεγόμενα soft boot, για agressive skating, για Ρόλερ ινλάιν χόκεϊ, για καλλιτεχνικό πατινάζ και για πατινάζ ταχύτητας. Πιο διαδεδομένα είναι τα μοντέλα με τέσσερις ρόδες υπάρχουν όμως και με τρείς ή πέντε.

* SoftbootSoftboot
* για agressive skatingγια agressive skating
* για ρόλερ ινλάιν χόκεϊγια ρόλερ ινλάιν χόκεϊ
* για καλλιτεχνικό πατινάζγια καλλιτεχνικό πατινάζ
* για πατιναζ ταχύτηταςγια πατιναζ ταχύτητας

Πηγές
-----

* Whittingham, Richard (1985). LIFE In sports. Harper & Row. pp. 236–237
Η Γη σε διάφορα σημεία στην τροχιά της.
**Τροχιά της γης** είναι η πορεία κατά την οποία η Γη ταξιδεύει γύρω από τον Ήλιο. Η μέση απόσταση μεταξύ της Γης και του Ήλιου είναι 149.60 εκατομμύρια χιλιόμετρα και μια πλήρης τροχιά γίνεται κάθε 365.256 ημέρες (1 αστρικό έτος), διάστημα κατά το οποίο η Γη ταξιδεύει 940 εκατομμύρια χιλιόμετρα. Η τροχιακή κίνηση της Γης δίνει μια φαινομενική κίνηση του Ήλιου σε σχέση με άλλα άστρα με ρυθμό σχεδόν 1° ανά ημέρα προς τα ανατολικά, όπως φαίνεται από τη Γη.

Παραπομπές
----------

1. ↑  «Sun: Facts & Figures». *Solar System Exploration*. National Aeronautics and Space Administration. Αρχειοθετήθηκε από το πρωτότυπο στις 3 Ιουλίου 2015. Ανακτήθηκε στις 29 Ιουλίου 2015.
2. ↑  Jean Meeus, *Astronomical Algorithms* 2nd ed, ISBN 0-943396-61-1 (Richmond, VA: Willmann-Bell, 1998) 238.
Η Κρήνη της Πίστης ή της Άρτεμης.
Οι **Τέσσερεις Κρήνες** (ιταλικά: Le Quattro Fontane) είναι τοποθετημένες στις γωνίες των κτιρίων που σχηματίζουν σταυροδρόμι, στη συμβολή των Via del Quirinale / Via XX Settembre με την Via delle Quattro Fontane, στη Ρώμη. Κατασκευάστηκαν κατά τη διάρκεια της αναδιαμόρφωσης της Ρώμης από τον Πάπα Σίξτο Ε΄, κατά κόσμον Φελίτσε Περέττι, που έλαβε χώρα κατά την περίοδο 1585 – 1590. Καθεμία από τις κρήνες απεικονίζει μια ξαπλωμένη θεότητα, ανάμεσα σε ζώα και βλάστηση. 

Η μία απεικονίζει έναν ξαπλωμένο θεό, στο πλάι του οποίου στέκεται μία λύκαινα. Πρόκειται για σαφή απεικόνιση του ποταμού που διαρρέει τη Ρώμη, του Τίβερη, εφόσον η πόλη κατά την αρχαιότητα συνδέθηκε με το ζώο αυτό χάρη σε έναν αρχαίο μύθο, που θέλει τους ιδρυτές της, Ρώμο και Ρωμύλο, να ανατράφηκαν από μία λύκαινα. Η δεύτερη αντρική μορφή ίσως είναι ο Νείλος ή ο Άρνος. Η μία από τις δύο γυναικείες μορφές είναι η Πίστη ή η θεά Άρτεμις με ένα σκυλάκι. Η άλλη γυναικεία μορφή, είναι ξαπλωμένη σε έναν πλούσιο κήπο με ένα πτηνό στο πλάι της, και πρόκειται για τη Δύναμη ή τη θεά Ήρα. Οι τρεις είναι έργα του Ντομένικο Φοντάνα και η τέταρτη, με τις πλάτες στο Βορρά, είναι του Πιέτρο ντα Κορτόνα.

Τα κτίρια στις γωνίες των οποίων ενσωματώθηκαν οι κρήνες κατασκευάστηκαν λίγο αργότερα. Επίσης χάρις σε αυτές ονομάστηκε ο παρακείμενος δρόμος "Οδός των Τεσσάρων Κρηνών" (Via delle Quattro Fontane). Από το σταυροδρόμι αυτό έλαβε και το όνομά της η εκκλησία Σαν Κάρλο άλλε Κουάτρο Φοντάνε (*San Carlo alle Quattro Fontane*), γνωστή και ως Σαν Καρλίνο, που κατασκεύασε ο Φραντσέσκο Μπορομίνι μεταξύ του 1638 και 1663.

Το σταυροδρόμι αυτό βρίσκεται στο υψηλότερο σημείο του Κυρινάλιου λόφου. Αν κάποιος σταθεί εκεί, κοιτώντας σε τρεις διαφορετικές κατευθύνσεις, έχει θέα σε τρεις μακρινούς οβελίσκους: αυτόν στην Πιάτσα ντελ Εσκουιλίνο, ακριβώς μπροστά στη Σάντα Μαρία Ματζόρε, αυτόν στην Τρινιτά ντει Μόντι, πάνω από την Πιάτσα ντι Σπάνια και τέλος αυτόν στην Πιάτσα ντελ Κουιρινάλε. Οι τρεις αυτοί οβελίσκοι τοποθετήθηκαν σαν οροθέσιο για τους προσκυνητές.

*Το σταυροδρόμι ανάμεσα στη Via delle Quattro Fontane και την Via del Quirinale στη Ρώμη (πανόραμα 270 μοιρών).*

Εικόνες
-------

* Ο ποταμός Τίβερης.Ο ποταμός Τίβερης.
* Ο ποταμός Τίβερης.Ο ποταμός Τίβερης.
* Ο Νείλος ή ο Άρνος.Ο Νείλος ή ο Άρνος.
* Ο Νείλος ή ο Άρνος.Ο Νείλος ή ο Άρνος.

Πηγές
-----

* "Ρώμη", σειρά "Οδηγοί του Κόσμου", εκδόσεις Η Καθημερινή Α.Ε. Dorling Kindersley

1. ↑  *dati.beniculturali.it*.
Η **Τζέιμι Λιν** (αγγλικά:*Jamie Lynn*, 25 Φεβρουαρίου 1981) είναι Αμερικανίδα ηθοποιός ερωτικών ταινιών και μοντέλο.

Βιογραφία-Καριέρα
-----------------

Η Τζέιμι γεννήθηκε στο Νόρθριτζ του Λος Άντζελες στην πολιτεία της Καλιφόρνια. Έχει ύψος 1,73 μ. καστανά μαλλιά και καφετί μάτια. Έχει μια εμφανή ομοιότητα με την γνωστή ηθοποιό Τζίνα Γκρέσον και το σήμα κατατεθέν της είναι το μεγάλο φυσικό της στήθος (διαστάσεις 34b-25-36). 

Ήταν η "Pet of the Month" του μήνα Ιανουαρίου 2005 για το περιοδικό Penthouse και "Penthouse Pet of the Year" για το έτος 2006. Στο τεύχος Αυγούστου 2006 για το περιοδικό High Times κέρδισε το βραβείο "Ganja Goddess". Ξεκίνησε την καριέρα της στο FTV (First Time Videos) ενώ στο διάστημα 2003-2006 έχει εμφανιστεί σε περισσότερες από 20 ταινίες ερωτικού περιεχομένου. Από το Σεπτέμβριο του 2006 εμφανίζεται σαν χορεύτρια στο club "Niagara Falls" στο Οντάριο του Καναδά.

Παραπομπές
----------

1. ↑  (Αγγλικά) *Internet Movie Database*. nm1661641. Ανακτήθηκε στις 11  Ιουλίου 2016.
2. ↑  «Penthouse» (Αγγλικά) Ηνωμένες Πολιτείες Αμερικής. Ανακτήθηκε στις 24  Οκτωβρίου 2020.
3. ↑  «Jamie Lynn». *Penthouse*. Ιανουαρίου 2005. Αρχειοθετήθηκε από το πρωτότυπο στις 25 Ιανουαρίου 2007. Ανακτήθηκε στις 27 Μαρτίου 2007.
4. ↑  «Jamie Lynn – Pet of the Year 2006». *Penthouse*. 2006. Αρχειοθετήθηκε από το πρωτότυπο στις 29 Απριλίου 2007. Ανακτήθηκε στις 27 Μαρτίου 2007.

Εξωτερικοί σύνδεσμοι
--------------------

* Άρθο και συνέντευξη της Τζέιμι
* H Tζέιμι στην IAFD (Internet Adult Film Database)
* H Τζέιμι στην AFDb (AdultFilm DataBase)
Τσιμεντοσανίδα
Οι **τσιμεντοσανίδες** είναι δομικό στοιχείο που χρησιμοποιείται στις κατασκευές, κυρίως στην τοιχοποιία.

Ιδιότητες
---------

Το υλικό της τσιμεντοσανίδας θεωρείται άκαυστο και δεν περιέχει οργανικά πρόσμικτα όπως ξύλο ή χαρτί που είναι ευαίσθητα σε συνθήκες υγρασίας και μπορούν να οδηγήσουν στο σάπισμα ή φούσκωμα του υλικού.

Τρόπος χρήσης
-------------

Ο μελετητής έχει πλέον στη διάθεση του πιστοποιημένα δομικά στοιχεία για να πληρώσει τον φέροντα οργανισμό κάθε τύπου κτιρίου με αξιοπιστία και οικονομία. Η αντισεισμικότητα, η ταχύτητα και η δραστική μείωση του περιττού βάρους της κατασκευής χωρίς κανένα συμβιβασμό στην ποιότητα του κτιρίου είναι τα κύρια χαρακτηριστικά των συστημάτων τσιμεντοσανίδας.

Οι τοιχοποιΐες με τσιμεντοσανίδα παρουσιάζουν πιστοποιημένη ηχομόνωση, θερμομόνωση και πυροπροστασία. Συγκεκριμένα, με την κατάλληλη μόνωση πετροβάμβακα ένας τοίχος πάχους μόλις 12,5cm μπορεί να επιτύχει έως 54db ηχομόνωση και 120 λεπτά πυροπροστασία. 

### Προσθήκες

Η λύση στο δύσκολο έργο του μελετητή και κατασκευαστή, ιδιαίτερα στις περιπτώσεις προσθηκών σε υφιστάμενες κατασκευές που έχουν μελετηθεί με παλαιότερους κανονισμούς, είναι τα πιστοποιημένα συστήματα δόμησης με τσιμεντοσανίδες. Οι κατασκευές αυτές δεν επιτρέπεται να φορτωθούν με τα περιττά μιας συμβατικής τοιχοποιίας από τούβλα. Οι προσθήκες από μεταλλικό ή ξύλινο φέροντα οργανισμό και συστήματα πληρώσεως ξηράς δόμησης είναι η λύση. Το χαμηλό βάρος της τοιχοποιίας με τσιμεντοσανίδες (από 30 Κg/m2) μειώνει δραστικά τα νεκρά φορτία του φέροντος οργανισμού και συνεισφέρει τα μέγιστα στην μείωση των σεισμικών φορτίσεων του κτιρίου.

Μετά την ολοκλήρωση του φέροντος οργανισμού της προσθήκης τα συστήματα με τσιμεντοσανίδες μπορούν να εφαρμοστούν αμέσως, δίνοντας μια λύση καθαρή και ευέλικτη. Αντικαθιστώντας τα τρία παραδοσιακά στάδια εφαρμογής ενός συμβατικού τοίχου όπως το χτίσιμο, το σοβάτισμα και των δύο πλευρών (σε τρία στάδια) και το σπατουλάρισμα με τους πιστοποιημένους εξωτερικούς τοίχους με τσιμεντοσανίδες, εξασφαλίζεται η δραστική μείωση του χρόνου κατασκευής χωρίς κανένα συμβιβασμό με την ποιότητα. 

### Προσόψεις κτιρίων

Η εξέλιξη της αρχιτεκτονικής και οι απαιτήσεις των σύγχρονων κτιρίων ιδιαίτερα στον τομέα των προσόψεων έκαναν επιτακτική την ανάγκη χρήσης ευέλικτων συστημάτων όπως αυτά της ξηράς δόμησης με τσιμεντοσανίδες. Οι τσιμεντοσανίδες είναι ένα υλικό άκαυστο κατηγορίας A1 κατά DIN 4102, ανθεκτικό στην υγρασία, ελαφρύ και εύκολο στην κοπή. Παρότι οι τσιμεντοσανίδες έχουν πολύ υψηλές μηχανικές αντοχές, μπορούν να καμπυλωθούν σε συγκεκριμένες ακτίνες σύμφωνα με τις αρχιτεκτονικές ανάγκες της πρόσοψης του κτιρίου. Το πλήρες σύστημα με τσιμεντοσανίδες αποτελείται από υλικά υψηλής αντιαλκαλικής προστασίας, ενώ ο μεταλλικός σκελετός μπορεί να έχει ειδική αντισκοριακή επικάλυψη ανάλογα με τις απαιτήσεις.
Ο **τέσκοτο** (σλαβομακεδονικά: Тешкото‎, "το δύσκολο") είναι λαϊκός χορός από την γεωγραφική περιοχή της δυτικής Μακεδονίαςς, ειδικότερα από την εθνογραφική περιοχή των Mijak (σλαβομακεδόνικα: Мијаци). Είναι πολεμικός χορός με αρχαίες ρίζες. Ο συγκεκριμένος λαϊκός χορός έχει εμπνεύσει πολλούς καλλιτέχνες και ποιητές (για παράδειγμα το ποίημα του Μπλάζε Κόνεσκι ονόματι *Teškoto* ).

Παραπομπές
----------

1. ↑  Ernest N. Damianopoulos (15 Φεβρουαρίου 2012). *The Macedonians: Their Past and Present*. Palgrave Macmillan. σελίδες 189–. ISBN 978-1-137-01190-9.
2. ↑  «Teškoto (The Hard One)». Αρχειοθετήθηκε από το πρωτότυπο στις 24 Ιουλίου 2008. Ανακτήθηκε στις 14 Οκτωβρίου 2008.
**Ο Χουσεΐν Οζγκιουργκούν** (τουρκικά: *Hüseyin Özgürgün*, γεννηθείς το 1965) είναι Τουρκοκύπριος πολιτικός και σημερινός Πρωθυπουργός της Βόρειας Κύπρου. Είναι ο σημερινός ηγέτης του Κόμματος Εθνικής Ενότητας (UBP). Παλαιότερα διετέλεσε Υπουργός Εξωτερικών της Τουρκικής Δημοκρατίας της Βόρειας Κύπρου. Από τις 23 Απριλίου έως τις 17 Μαΐου 2010 διετέλεσε επίσης Πρωθυπουργός. Σήμερα είναι πρωθυπουργός της χώρας από τις 16 Απριλίου του 2016.

Πρώιμος Βίος
------------

Ο Οζγκιουργκούν γεννήθηκε το 1965 στη Λευκωσία, όπου και ολοκλήρωσε την εκπαίδευση μέχρι και το λύκειο. Στη συνέχεια, σπούδασε πολιτικές επιστήμες στο Πανεπιστήμιο της Άγκυρας και αποφοίτησε το 1988. Ήταν αθλητής και αντιπροσώπευσε την Βόρεια Κύπρο στο μπάσκετ, ποδόσφαιρο, βόλεϊ, πινγκ-πονγκ και αργότερα υπηρέτησε ως διαχειριστής αθλημάτων. Υπηρέτησε ως πρόεδρος της Τσετίνκαγια Τουρκ ΣΚ και την οδήγησε στο πρωτάθλημα. Εργάστηκε ως διαχειριστής σε ιδιωτικές επιχειρήσεις.

Πολιτική καριέρα
----------------

Ο Οζγκιουργκούν εξελέγη για πρώτη φορά ως μέλος της Εθνοσυνέλευσης στις εκλογές του 1998, αντιπροσωπεύοντας την Επαρχία της Λευκωσίας για το κόμμα εθνικής ενότητας. Αργότερα επανεξελέγη στην ίδια θέση στο 2003, 2005, 2009 και 2013.

Αναφορές
--------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Οκτωβρίου 2011. Ανακτήθηκε στις 29 Αυγούστου 2016.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Αυγούστου 2011. Ανακτήθηκε στις 29 Αυγούστου 2016.
4. 1 2  «UBP'nin yeni Genel Başkanı Özgürgün oldu». Hürriyet. Ανακτήθηκε στις 22 Μαΐου 2016.
Συντεταγμένες: 41°12′38.9″N 37°1′36.1″E﻿ / ﻿41.210806°N 37.026694°E﻿ / 41.210806; 37.026694

Άποψη της περιοχής, με φόντο τη Μαύρη Θάλασσα
Ο **Τέρμε** (τουρκικά: Terme Çayı, ελληνιστική κοινή: Θερμώδων) είναι μικρός ποταμός στην Επαρχία Σαμψούντας της Τουρκίας, ο οποίος εκβάλλει στη Μαύρη Θάλασσα. Οι πηγές του βρίσκονται στις Ποντιακές Άλπεις. Διασχίζει την εύφορη πεδιάδα της Τσαλσάμπα (Θεμίσκυρα) μέχρι το χωριό Σαλιπάζαρι, όπου χωρίζεται σε τρεις παραπόταμους. Η πόλη Τέρμε (Θέρμαι) βρίσκεται επί του ποταμού, περίπου 5 χλμ. από τις εκβολές του.

Στην ελληνική μυθολογία, ο Θερμώδων ήταν η τοποθεσία της πεδιάδας και της πρωτεύουσας, της Θεμίσκυρας, όπου κατοικούσαν οι Αμαζόνες.

Παραπομπές
----------

1. ↑  Tønnes Bekker-Nielsen, "Navigable Rivers in Northern Anatolia", to be published in Anca Dan, Stéphane Lebreton (eds.), *Rivers of Asia minor* (*Geographica Historica*) full text
2. ↑  Gustav Hirschfeld, "Notes of travel in Paphlagonia and Galatia" *The Journal of Hellenic Studies* **4**: 275-280 (1883)
3. ↑  Schmitz, Leonhard (1857). «Themiscyra». Στο: Smith, William. *Dictionary of Greek and Roman Geography* (στα Αγγλικά). II, Iabadius-Zymethus. London: Walton and Maberly, and John Murray. σελ. 1156, principally; see also pp. 64, 70, 119, 223, 546, 659, 946, and 1161.
4. ↑  Schmitz, Leonhard (1857). «Thermodon». Στο: Smith, William. *Dictionary of Greek and Roman Geography* (στα Αγγλικά). II, Iabadius-Zymethus. London: Walton and Maberly, and John Murray. σελ. 1161, principally.
Συντεταγμένες: 60°10′N 22°44′E﻿ / ﻿60.167°N 22.733°E﻿ / 60.167; 22.733

Το **Τσίμιτόεν** ή **Κίμιενσάαρι** (σουηδ. *Kimitoön*, φινλ. *Kemiönsaari*) είναι νησί και δήμος της Φινλανδίας. Με έκταση 524 τετραγωνικά χιλιόμετρα είναι το δεύτερο μεγαλύτερο σε έκταση θαλάσσιο νησί της χώρας (διότι υπάρχουν και δύο επιπλέον νησιά μέσα σε λίμνες της που είναι μεγαλύτερα). Ο δήμος, που περιλαμβάνει το μεγαλύτερο μέρος του νησιού, συστάθηκε την 1η Ιανουαρίου 2009, με τη συγχώνευση των Δήμων Ντράγκσφγιορδ (*Dragsfjärd*), Τσίμιτο (*Kimito*) και Βέστανφγιορδ (*Västanfjärd*).

Το Κίμιτόεν υπάγεται στη διοικητική περιοχή της Νοτιοδυτικής Φινλανδίας. Ο δήμος είχε πληθυσμό 6.525 κατοίκους το 2023 και έχει έκταση 2.800,99 τετραγωνικά χιλιόμετρα, στα οποία όμως συμπεριλαμβάνονται και τα χωρικά ύδατα, με μόλις τα 686,93 τετρ. χιλιόμετρα να αντιστοιχούν στην ξηρά. Το νησί έχει πληθυσμό 7.500 κατοίκους, όντας διαιρεμένο μεταξύ δύο δήμων: του Δήμου Τσίμιτόεν και του Δήμου Σάλο, εκ των οποίων ο Δήμος Σάλο έχει το μεγαλύτερο μέρος του στην ηπειρωτική χώρα. Το Τσίμιτόεν είναι δίγλωσσο, με τη μεγάλη πλειονότητα των κατοίκων να ομιλούν τη σουηδική ως μητρική τους γλώσσα και σχετικώς λίγους να ομιλούν τη φινλανδική.

Παραπομπές
----------

1. 1 2 3  «Suomen pinta-ala kunnitain 1.1.2023». (Φινλανδικά) *Area of Finland's municipalities 2023-01-01*. National Land Survey of Finland.
2. ↑  *Population structure*.
3. ↑
4. ↑

Εξωτερικοί σύνδεσμοι
--------------------

* Επίσημος ιστότοπος του Δήμου (στη σουηδική και τη φινλανδ. γλώσσα)
* Το Τσιμιτοέν στα Βικιταξίδια

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Φινλανδία
 |

 |
Γυναίκες Μπατούα στο Μπουρούντι
Οι **Τούα** (ή **Μπατούα**) είναι πυγμώδης φυλή της κεντρικής Αφρικής, οι αρχαιότεροι κάτοικοι της περιοχής των Μεγάλων Λιμνών. Κατοικούν με μικρούς πληθυσμούς στα κράτη της Ρουάντα του Μπουρούντι και στην Λαϊκή Δημοκρατία του Κονγκό, κυρίως μέσα στο ισημερινό τροπικό δάσος της περιοχής. To 2000 ο πληθυσμός τους ήταν 80.000 άτομα, κάτι που τους κάνει σημαντική μεινότητα της περιοχής.

Υπάρχουν επίσης πληθυσμοί στην Ανγκόλα, στη Ναμίμπια, στη Ζάμπια και στη Μποτσουάνα, που ζουν σε βάλτους και ερήμους, μακριά από τα δάση. Λίγα όμως είναι γνωστά για αυτούς τους πληθυσμούς.

Όταν οι Χούτου ήρθαν στην περιοχή υποδούλωσαν τους Τούα. Γύρω στο 15ο αιώνα έφτασαν οι Τούτσι που κυριάρχησαν πάνω και στις δυο φυλές. Οι Τούα μιλούν την ίδια γλώσσα, την Κινιαρουάντα, με τους Χούτου και τους Τούτσι. Για εκατοντάδες χρόνια οι Τούα αποτέλεσαν μικρή μειονότητα της περιοχής (γύρω στο 1% στη Ρουάντα και το Μπουρούντι) και έτσι δεν είχαν σημαντικό πολιτικό ρόλο.

Οι Τούα συχνά αγνοούνται στις συζητήσεις περί της διαμάχης μεταξύ Χούτου και Τούτσι, που έφτασε στο αποκορύφωμά της με τη Γενοκτονία της Ρουάντα το 1994. Περίπου το 30% του πληθυσμού τους στη Ρουάντα εξοντώθηκε κατά τη διάρκεια της σύγκρουσης.

Μπατούα με παραδοσιακό τόξο
Οι Τούα παραδοσιακά ήταν νομαδικοί τροφοσυλλέκτες των ορεινών δασών. Καθώς τα δάση χάνονται λόγω της αποψίλωσης, οι Τούα αναγκάστηκαν να φύγουν από αυτές τις περιοχές και να ζήσουν αλλού. Αν και αναζητούν νέους τρόπους να αυτοσυντηρηθούν (όπως τη γεωργία και την κτηνοτροφία) οι περισσότεροι είναι προς το παρόν ακτήμονες και ζουν σε συνθήκες φτώχειας. Τα δικαιώματά τους πάνω στη γη στην οποία ζούσαν για αιώνες δεν έχουν αναγνωριστεί από καμία κυβέρνηση, και δεν τους έχει δοθεί καμία αποζημίωση για την απώλειά τους.

Τα παιδιά των Τούα έχουν μικρή πρόσβαση στην εκπαίδευση και οι κοινότητές τους υποαντιπροσωπεύονται στην τοπική και εθνική κυβέρνηση. Λόγω του ότι είναι πυγμαίοι εξακολουθούν είναι στόχος εθνοτικής προκατάληψης, διακρίσεων, βίας και γενικότερου κοινωνικού αποκλεισμού.

Παραπομπές
----------

1. 1 2   Minorities Under Siege: Pygmies today in Africa IRIN In-Depth
2. ↑  «Minorities Under Siege: Pygmies today in Africa». UN Office for the Coordination of Humanitarian Affairs. 2006.. Ανακτήθηκε στις 2006-12-11.
3. ↑  Forest Peoples Programme.
4. ↑  CAURWA (Communauté des Autochtones Rwandais).

Εξωτερικοί σύνδεσμοι
--------------------

* Πυγμαίοι της Κεντρικής Αφρικής
* Οι Μπατούα των Μεγάλων Λιμνών, Minority Rights Group International, Ιούνιος 2000
Ως **Τσαούση** καλείται περιοχή και συνοικία η οποία βρίσκεται νοτιοδυτικά της πόλης της Πάτρας, εκτεινόμενη εντός των περιφερειών του Μιντιλογλίου, της Παραλίας και των Ροϊτίκων. Διοικητικά ανήκει στην Δημοτική Ενότητα Παραλίας του Δήμου Πατρέων.

Τοποθεσία
---------

Βρίσκεται μοιρασμένη εντός των άλλοτε ανεξάρτητων κοινοτήτων Μιντιλογλίου, Παραλίας και Ροϊτίκων και απέχει περίπου 8 χιλιόμετρα από το κέντρο της Πάτρας. Στο δυτικό τμήμα της βρέχεται από τον Πατραϊκό κόλπο και εκεί βρίσκεται η ομώνυμη παραλία, που παλιότερα ήταν αρκετά φημισμένη. Την περιοχή διατρέχει η Παλαιά Εθνική Οδός Πατρών-Πύργου ενώ ανατολικά διέρχεται η Περιμετρική Οδός Πατρών η οποία συνδέει τη Νέα Εθνική Οδό Πατρών-Πύργου και τη Νέα Εθνική Οδό Πατρών-Αθηνών, στην περιοχή επίσης βρίσκεται και η συνδετήρια οδός (οδός Θερμοπυλών) της Π.Ε.Ο. Πατρών-Πύργου με τη Ν.Ε.Ο. Πατρών-Πύργου.

Συγκοινωνίες
------------

Άποψη του παλιού Σ.Σ. Μιντιλογλίου στην περιοχή Τσαούση.
Από την περιοχή Τσαούση διέρχεται και κάνει στάσεις το δρομολόγιο της Γραμμής «Νο 5» του Αστικού ΚΤΕΛ Πατρών. H περιοχή εξυπηρετείται από τις 29 Φεβρουαρίου 2020 από τον Προαστιακό Σιδηρόδρομο Πάτρας μέσω της στάσης «Τσαούση - Μιντιλόγλι / Tsaousi - Mintilogli της Γραμμής 2. 

Στον παρακείμενο Σ.Σ. Μιντιλογλίου που βρίσκεται στην περιοχή, ο οποίος θα χρησιμοποιηθεί ως μελλοντική στάση της Γραμμής 2 του Προαστιακού Πάτρας, έκαναν παλαιότερα στάση οι συρμοί του μετρικού σιδηροδρομικού δικτύου προς Πύργο και Κυπαρισσία.

Παραπομπές και υποσημειώσεις
----------------------------

1. ↑  Αναφέρεται συνήθως στη γενική κλίση, δηλ. «(σ)του Τσαούση».
2. ↑  Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα «Καλλικράτης» (Νόμος 3852/2010 - Σε ισχύ από 1/1/2011).
3. ↑  Χιλιομετρικές αποστάσεις μέσω του οδικού δικτύου, βασισμένες σε στοιχεία από τους Χάρτες της Google.
4. ↑  Πάτρα: Πότε ξεκινά τη λειτουργία της η γραμμή του Προαστιακού προς την Κάτω Αχαΐα;. Άρθρο του Patras Events (patrasevents.gr) Αρχειοθετήθηκε 2018-07-29 στο Wayback Machine.. Δημοσίευση: 13/06/2019 / Ανάκτηση: 25/06/2019.

Εξωτερικοί σύνδεσμοι
--------------------

* Η περιοχή Τσαούση στους της Χάρτες Google. Ανάκτηση: 25/06/2019.
* Η περιοχή Τσαούση στο Open Street Map. Ανάκτηση: 25/06/2019.
* Η περιοχή Τσαούση στο Wikimapia. Ανάκτηση: 25/06/2019.
* Παλαιά φωτογραφία του 20ου αιώνα από την παραλία της περιοχής Τσαούση. Ιστοσ.: paliapatra.gr (Φωτογραφίες από την παλιά Πάτρα). Ανάκτηση: 25/06/2019.
Το **Χοϊνίκι** (λευκορωσικά: Хойнікі, λευκορωσική προφορά: ˈxɔɪniki, ρωσικά: Хойники, πολωνικά: Chojniki) είναι μια πόλη στην Περιφέρεια Χόμελ της Λευκορωσίας. Αναφέρεται για πρώτη φορά σε γραπτά του 1504 ως οικισμός του Μεγάλου Δουκάτου της Λιθουανίας. Ο οικισμός προσαρτήθηκε στη Ρωσική Αυτοκρατορία μετά τη δεύτερη κατάτμηση της Πολωνίας το 1793. Από το 1927 - ως μέλος του SSR της Λευκορωσίας. Από το 1938 - ένα αστικό χωριό. Από τις 25 Αυγούστου 1941 έως τις 23 Νοεμβρίου 1943, ήταν υπό γερμανική κατοχή. Το Hojnik και η γύρω περιοχή επηρεάστηκαν σημαντικά από την πυρηνική καταστροφή του Τσερνομπίλ στις 26 Απριλίου 1986. Το 1986, η περιοχή γύρω από το Χοϊνίκι χτυπήθηκε από έντονη ραδιενεργή ακτινοβολοία από το ατύχημα του Τσερνομπίλ, ωστόσο η ίδια η πόλη δεν επηρέαστηκε σημαντικά, αλλά επηρεάστηκαν αρκετά οι άνθρωποι. Σήμερα η έδρα του Κρατικού Ραδιοοικολογικού Καταφυγίου Πολέσιε βρίσκεται στην πόλη και απασχολεί πάνω από 700 άτομα. Το καταφύγιο βρίσκεται στα νότια της πόλης, σε βαριά μολυσμένη περιοχή.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 9  Ιουλίου 2017.
2. ↑  «Численность населения на 1 января 2023 г. и среднегодовая численность населения за 2022 год по Республике Беларусь в разрезе областей, районов, городов, поселков городского типа». (Ρωσικά) *The population as of January 1, 2023 and the average annual population for 2022 in the Republic of Belarus by regions, districts, cities and urban-type settlements*. National Statistical Committee of the Republic of Belarus. 28  Μαρτίου 2023.
3. ↑  Аrchiwum Główny Akt Dawnych w Warszawie. Аrchiwum Рrozorów і Jelskich (далей: AGAD. APiJ). Sygn. 1. S. 3, 200. Sygn. 2. S. 78

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5880153289915432770000
* LCCN: n2018042733
* NKC: ge692223

 |

 |
Το **σύνδρομο φωνή της γάτ**ας (cri-du-chat) οφείλεται στην έλλειψη ενός τμήματος από το χρωμόσωμα 5. Το σύνδρομο ονομάζεται έτσι, γιατί το κλάμα των νεογέννητων που πάσχουν μοιάζει με το κλάμα της γάτας. Τα άτομα που πάσχουν από αυτό το σύνδρομο εμφανίζουν διανοητική καθυστέρηση.

Το σύνδρομο Cri du Chat αποτελεί σχετικά σπάνια γενετική διαταραχή. Η συχνότητά που εμφανίζεται είναι 1 ανά 25.000 – 50.000 γεννήσεις και δε φαίνεται να επηρεάζεται από γεωγραφική τοποθεσία, φυλή ή θρήσκευμα. Εν ζωή βρίσκονται περισσότερα κορίτσια παρά αγόρια, που φέρουν το σύνδρομο. Η αναλογία υπολογίζεται ότι είναι 3 κορίτσια ανά 2 αγόρια.

Παραπομπές
----------

1. ↑
Το **σύνδρομο Ουίλιαμς** (αγγλικά: Williams syndrome) οφείλεται σε μικρό έλλειμμα του βραχίονα του χρωμοσώματος 7 (7q1.23), όπου βρίσκεται το γονίδιο που κωδικοποιεί την ελαστίνη.

Κλινικές Εκδηλώσεις
-------------------

* Καρδιακές ανωμαλίες (συχνότερα υποβαβλβιδική αορτική στένωση)

* Υπέρταση
* Νοητική υστέρηση
* Δυσμορφίες στο πρόσωπο
* Καθυστέρηση στην ανάπτυξη
* Χαμηλό ανάστημα
* Υπερασβεστιαιμία

Επιδημιολογία
-------------

Πρόσφατες επιδημιολογικές μελέτες έχουν τοποθετήσει το ποσοστό εμφάνισης κοντά σε 1 κάθε 7.500 ζωντανές γεννήσεις,. Δεδομένου ότι όλο και περισσότερα στοιχεία δείχνουν ότι το σύνδρομο Ουίλιαμς είναι πιο συνηθισμένο από ό, τι θεωρήθηκε αρχικά (περίπου το 6% όλων των γενετικών περιπτώσεων αναπτυξιακής αναπηρίας), οι ερευνητές έχουν αρχίσει να αναθεωρούν την προηγούμενη υποδιάγνωση του συνδρόμου.

Παραπομπές
----------

1. 1 2  Κανακούδη-Τσακαλίδου, Φ. (2017). *Βασική Παιδιατρική*. Θεσσαλονίκη: University Studio Press. σελ. 364-365. ISBN 978-960-12-2191-5.
2. ↑  Stromme, P.; Bjomstad, P. G.; Ramstad, K. (2002). "Prevalence Estimation of Williams Syndrome". *Journal of Child Neurology*. **17**(4): 269–71. doi:10.1177/088307380201700406. PMID 12088082.
Η **Τόνι Μισέλ Μπράξτον** (*Toni Michelle Braxton*, 7 Οκτωβρίου 1967) είναι Αμερικανίδα τραγουδίστρια, μουσικός, δισκογραφική παραγωγός και πιανίστα. Έχει κερδίσει 6 βραβεία Γκράμι, 7 βραβεία AMA και 9 βραβεία Billboard. Είναι μία από τις πιο επιτυχημένες αμερικανίδες τραγουδίστριες σε όλο τον κόσμο καθώς έχει καταφέρει να πουλήσει στο καταναλωτικό κοινό περισσότερα από 50 εκατομμύρια αντίτυπα των δίσκων της.

Η Μπράξτον έφτασε στην πρώτη θέση των Αμερικανικών charts με το ομώνυμο πρώτο άλμπουμ της που κυκλοφόρησε το 1993 και περιείχε μεγάλες ραδιοφωνικές επιτυχίες όπως το *Love Shoulda Brought You Home*, το *Another Sad Love Song*, το *Breathe Again* και το *You Mean the World to Me*. Συνέχισε την πορεία της με μεγάλη επιτυχία και στο επόμενο άλμπουμ της *Secrets*, το οποίο είχε απρόσμενα τεράστια εμπορική απήχηση και έβγαλε τις #1 επιτυχίες "You're Makin' Me High" και "Unbreak My Heart". Το δεύτερο μετατράπηκε στο 4ο πιο επιτυχημένο κομμάτι στις Η.Π.Α. για τη δεκαετία του 1990, ενώ είναι στη λίστα με τα 100 πιο εμβληματικά singles όλων των εποχών παγκοσμίως. Παρ' όλη την επιτυχία της, η Μπράξτον το 1998 κήρυξε πτώχευση εξαιτίας κακής οικονομικής διαχείρισης από πλευράς της ίδιας, αλλά και της ομάδας των λογιστών της. Το 2000 επέστρεψε με το #1 σε πωλήσεις άλμπουμ *The Heat* το οποίο περιλάμβανε την επιτυχία "He Wasn't Man Enough". Έκτοτε έχει κυκλοφορήσει αρκετούς δίσκους με εμφανώς χαμηλότερο εμπορικό αντίκτυπο. Στις 6 Οκτωβρίου 2010 ανακοινώθηκε ξανά ότι η Μπράξτον είναι σε πτώχευση και ότι χρωστάει υπέρογκα ποσά που άγγιζαν τα 50 εκατομμύρια δολάρια. Το 2011 έκανε πρεμιέρα στο WE Tv ένα reality show με τίτλο *Braxton Family Values*, όπου συμμετέχουν η Μπραξτον μαζί με τις αδελφές της.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  Taylor, Derrick (7 Οκτωβρίου 2012). «Happy 45th Birthday, Toni Braxton!». Essence Communications, Inc. Ανακτήθηκε στις 6 Μαΐου 2013.
3. ↑  Praxis Media. «Radio1 Rodos Greece ::: UK Forthcoming Albums ::: Charts, DJ Promos, Dance, Lyrics, Free Mp3 Samples Downloads». Radio1.gr. Αρχειοθετήθηκε από το πρωτότυπο στις 7 Απριλίου 2019. Ανακτήθηκε στις 12 Νοεμβρίου 2010.

Εξωτερικοί σύνδεσμοι
--------------------

* Επίσημη ιστοσελίδα
* Σελίδα στο IMDb
* Σελίδα στο AllMusic
* Σελίδα στο Internet Broadway Database
* Σελίδα στο AllMovie

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 59277316
* **Europeana**: agent/base/64681
* LCCN: no95037092
* ISNI: 0000 0000 7998 222X
* GND: 129752703
* SUDOC: 087888769
* BNF: cb13975241x (data)
* BIBSYS: 1095076
* MusicBrainz: 3c8a8696-e176-4c46-a2d3-48b6b1525c7f
* NKC: xx0000848
* BNE: XX1157416

 |

 |
Ο **Τόμισλαβ Τσόσκοβιτς** (γεννημένος στις 22 Απριλίου 1979) είναι Βόσνιος, με Κροατική υπηκοότητα, παλαίμαχος διεθνής πετοσφαιριστής. Έχει ύψος 198εκ και αγωνιζόταν στη θέση ακραίου.

Καριέρα
-------

Ο Τόμισλαβ Τσόσκοβιτς υπέγραψε το πρώτο του επαγγελματικό συμβόλαιο με την Μλάντοστ, ομάδα της σημερινής Κροατίας. Το 2000 ταξίδεψε στην Ιταλία για λογαριασμό της Παλέρμο, στην οποία παρέμεινε για ένα χρόνο.

Την περίοδο 2001-02 αγωνίστηκε στην Τίρολ Ίνσμπουργκ της Αυστρίας, ενώ την τριετία 2002-05 αγωνίστηκε στο πρωτάθλημα της Γαλλίας, αρχικά με τη φανέλα της Ρεν (2002-04) κι έπειτα με αυτή της Λιλ (2004-05). Το 2005 μετεγγράφη στον Ολυμπιακό Πειραιώς, στον οποίο παρέμεινε για μία σεζόν, χωρίς ωστόσο να καταφέρει να κατακτήσει κάποιο τίτλο.

Το 2006 μεταπήδησε στη Ρωσία για λογαριασμό της Λοκομοτίβ Νοβοσίμπιρσκ, στην οποία παρέμεινε για μία σεζόν. 

Το 2007 ταξίδεψε στην Τουρκία για λογαριασμό της Φενέρμπαχτσέ, στην οποία παρέμεινε για πέντε χρόνια έχοντας καταφέρει να κατακτήσει αρκετούς εγχώριους τίτλους. Από το 2012 αγωνίζεται με τα χρώματα της επίσης τουρκικής Γαλατάσαράι.

Διεθνείς συμμετοχές
-------------------

Ο Τσόσκοβιτς ήταν διεθνής με την εθνική ομάδα πετοσφαίρισης της Κροατίας για πέντε χρόνια (2005-10) έχοντας πραγματοποιήσει αρκετές συμμετοχές. Το 2010 απέκτησε και την τουρκική υπηκοότητα, γεγονός που του επέτρεψε να αγωνιστεί και με την εθνική ομάδα πετοσφαίρισης της Τουρκίας.

Τίτλοι
------

* 3 Πρωταθλήματα Τουρκίας: 2008, 2010, 2011
* 1 Κύπελλο Τουρκίας: 2009

Πηγές
-----

* Απέκτησε την τουρκική υπηκοότητα ο Τσόσκοβιτς
Jules Cotard (1840-1889)
Το **Σύνδρομο Κοτάρ** (**Cotard**), η **Σύνδρομο του ζωντανού νεκρού**, είναι σπάνια ψυχική διαταραχή που προκαλέι στο προσβεβλημένο άτομο την εσφαλμένη πεποίθηση πως έχει πάψει να υπάρχει και είναι νεκρό, πως έχει υποστεί σήψη ή έχει χάσει το αίμα και τα εσωτερικά του όργανα. Στατιστική ανάλυση σε εκατό ασθενείς έδειξε πως το 45% από αυτούς αρνούνταν την ύπαρξή τους, ενώ το 55% βίωνε την ψευδαίσθηση της αθανασίας.

Το 1880, ο Γάλλος νευρολόγος Ζυλ Κοτάρ (γαλλικά: Jules Cotard‎) περιέγραψε την πάθηση ως *Le délire des négations* (Το παραλήρημα της άρνησης), ένα ψυχιατρικό σύνδρομο που ποικίλει σε σοβαρότητα. Μια ήπια περίπτωση χαρακτηρίζεται από απόγνωση και απέχθεια του ατόμου προς τον εαυτό του, ενώ μια σοβαρή περίπτωση χαρακτηρίζεται από έντονες αυταπάτες, άρνηση ύπαρξης και χρόνια ψυχιατρική κατάθλιψη.

Η υποκείμενη νευροφυσιολογία και ψυχοπαθολογία του συνδρόμου Κοτάρ μπορεί να σχετίζεται με προβλήματα εσφαλμένης ταυτοποίησης. Νευρολογικά, η αυταπάτη του Κοτάρ (άρνηση του εαυτού) πιστεύεται ότι σχετίζεται με την αυταπάτη Καπγκρά (άρνηση των οικείων προσώπων). Θεωρείται πως και οι δύο τύποι αυταπάτης προκύπτουν από νευρική αστοχία στην ατρακτοειδή περιοχή του εγκεφάλου, η οποία είναι υπεύθυνη για την αναγνώριση προσώπων, και στην αμυγδαλή, η οποία ταυτίζει διάφορα συναισθήματα με ένα αναγνωρισμένο πρόσωπο.

Η υπόθεση της «Μαντμαζέλ Χ» αφορά την περίπτωση μιας γυναίκας που αρνείτο την ύπαρξη οργάνων του σώματός της (σωματοπαραφρένεια) και την ανάγκη της για τροφή. Ισχυρίστηκε πως ήταν καταδικασμένη σε αιώνια κόλαση και, ως εκ τούτου, δεν μπορούσε να πεθάνει με φυσικό τρόπο. Η ασθενής κατέληξε από ασιτία.

Παραπομπές
----------

1. ↑  Berrios G.E.; Luque R. (1995). «Cotard's delusion or syndrome?». *Comprehensive Psychiatry* **36** (3): 218–223. doi:10.1016/0010-440x(95)90085-a. PMID 7648846.
2. ↑  Berrios G.E.; Luque R. (1995). «Cotard Syndrome: Clinical Analysis of 100 Cases». *Acta Psychiatrica Scandinavica* **91** (3): 185–188. doi:10.1111/j.1600-0447.1995.tb09764.x. PMID 7625193.
3. ↑
4. ↑  Berrios G.E.; Luque R. (1999). «Cotard's 'On Hypochondriacal Delusions in a Severe form of Anxious Melancholia'». *History of Psychiatry* **10** (38): 269–278. doi:10.1177/0957154x9901003806. PMID 11623880.
5. ↑  Pearn, J.; Gardner-Thorpe, C (May 14, 2002). "Jules Cotard (1840–1889) His Life and the Unique Syndrome that Bears his Name". Neurology (abstract). 58 (9): 1400–3. doi:10.1212/wnl.58.9.1400. PMID 12011289
6. ↑  Brumfield, Dale M. (2 Οκτωβρίου 2020). «Mademoiselle X: Living While Dead». *Lessons from History* (στα Αγγλικά). Ανακτήθηκε στις 13 Μαΐου 2022.
Υπερχειλιστής σε φράγμα στην Ουαλία
Ο **Υπερχειλιστής** είναι μια κατασκευή που χρησιμοποιείται για την παροχή ελεγχόμενης απελευθέρωσης ροών από τα φράγματα ή τα αναχώματα σε μια κατάντη περιοχή, συνήθως στην κοίτη του ποταμού. Η απελευθέρωση των ροών διασφαλίζει ότι το νερό δεν θα υπερχειλίσει και δεν θα προκαλέσει ζημιά ή δεν θα καταστρέψει το φράγμα.

Το νερό κανονικά ρέει σε έναν υπερχειλιστή μόνο κατά τη διάρκεια περιόδων πλημμύρας, όταν η δεξαμενή δεν μπορεί να συγκρατήσει την περίσσεια νερού που εισέρχεται στη δεξαμενή πάνω από αυτή που μπορεί να χωρέσει.

Δείτε ακόμη
-----------

* Τεχνητή λίμνη

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Υπερχειλιστής** |

* Chris, Fish. «The Glory Hole». Αρχειοθετήθηκε από το πρωτότυπο στις 18 Μαΐου 2011.  - information, images, and construction information about the Lake Berryessa glory hole.
Ένα τσομπάντλι, εικονογραφημένο στο χειρόγραφο των Αζτέκων του 16ου αιώνα, του *Codex Duran*.
Το **τσομπάντλι** (προφορά στη γλώσσα ναουάτλ: [t͡somˈpant͡ɬi]) ή ράφι κρανίου είναι ένας τύπος ξύλινης σχάρας ή φράκτης από παλούκια που έχει βρεθεί σε αρκετούς μεσοαμερικανικούς πολιτισμούς, το οποίο χρησιμοποιήθηκε για τη δημόσια έκθεση ανθρώπινων κρανίων, συνήθως αιχμαλώτων πολέμου ή άλλων θυμάτων θυσίας. Πρόκειται για μια κατασκευή που μοιάζει με ικρίωμα από κοντάρια πάνω στα οποία έχουν τοποθετηθεί κεφάλια και κρανία αφού έχουν γίνει τρύπες σε αυτά, μετά την αποκοπή τους. Πολλά τσομπάντλι έχουν βρεθεί σε όλη τη Μεσοαμερική από την επικλασσική (περίπου  600–900 μ.Χ.) έως την πρώιμη μετακλασική περίοδο (περίπου 900–1250 μ.Χ.). Το 2017 οι αρχαιολόγοι ανακοίνωσαν την ανακάλυψη του Hueyi Tzompantli, με περισσότερα από 650 κρανία, στην αρχαιολογική ζώνη του Τέμπλο Μαγιόρ στην Πόλη του Μεξικού.

Έκθεση
------

* Τσομπάντλι στο Τσιτσέν Ιτζά (πολιτισμός Μάγια).Τσομπάντλι στο Τσιτσέν Ιτζά (πολιτισμός Μάγια).
* Τσομπάντλι με 240 κρανία στο Τέμπλο Μαγιόρ στην Πόλη του Μεξικού (1500).Τσομπάντλι με 240 κρανία στο Τέμπλο Μαγιόρ στην Πόλη του Μεξικού (1500).
* Αντίγραφο τσομπάντλι στο Εθνικό Μουσείο Ιστορίας στην Πόλη του Μεξικού.Αντίγραφο τσομπάντλι στο Εθνικό Μουσείο Ιστορίας στην Πόλη του Μεξικού.
* Τσομπάντλι στο Μουσείο του Τέμπλο Μαγιόρ.Τσομπάντλι στο Μουσείο του Τέμπλο Μαγιόρ.
* Τσομπάντλι, όπως απεικονίζεται στον Codex Borgia.Τσομπάντλι, όπως απεικονίζεται στον *Codex Borgia.*
* Τσομπάντλι στον Codex Vaticanus 3778, αντίγραφο του Codex Rios.Τσομπάντλι στον *Codex Vaticanus* 3778, αντίγραφο του *Codex Rios*.
* Ένα απλοποιημένο τσομπάντλι της πόλη Τσομπάνκο στον Codex Mendoza.Ένα απλοποιημένο τσομπάντλι της πόλη Τσομπάνκο στον *Codex Mendoza.*

Παραπομπές
----------

1. ↑  Witschey, Walter R. T.· Brown, Clifford T. (23 Δεκεμβρίου 2011). *Historical Dictionary of Mesoamerica*. Scarecrow Press. ISBN 978-0-8108-7096-3.
2. ↑  Chacon, Richard J.· Dye, David H. (21 Αυγούστου 2007). *The Taking and Displaying of Human Body Parts as Trophies by Amerindians*. Springer Science & Business Media. ISBN 978-0-387-48303-0.
3. ↑  «Tower of human skulls in Mexico casts new light on Aztecs» (στα αγγλικά). *Reuters*. 2017-07-01.. Ανακτήθηκε στις 2022-02-15.
Η **υπναγωγία** περιγράφει έντονες ονειρικές, ακουστικές, οπτικές ή απτές αισθήσεις που συχνά συνοδεύονται απο υπνοπαράλυση. Οι υπναγωγικές εμπειρίες συχνά σχετίζονται με την μεταβατική περίοδο από την κατάσταση εγρήγορσης στον ύπνο.

Προσδιορισμός
-------------

Οι υπναγωγικές εμπειρίες φαίνεται να συμβαίνουν στους ανθρώπους κατά την μεταβατική περίοδο ανάμεσα στις φάσεις συνειδητότητας (γνωστή και ως φάση εγρήγορσης) και της φάσης του ύπνου. Σε αντίθεση οι υπνοπομπικές εμπειρίες συμβαίνουν κατά την μεταβατική περίοδο ανάμεσα στον ύπνο και την συνειδητότητα.

Εξήγηση
-------

Αρκετές θεωρίες υποδεικνύουν πως μερικά κρυφά σημεία του ύπνου REM αναδύονται κατά την διάρκεια της μεταβατικής περιόδου. Αυτό μπορεί να εξηγήσει το πλήθος προσωπικών υπναγωγικών ψυχολογικών εμπειριών ανάμεσα στις καταστάσεις συνειδητότητας και ύπνου.

Δείτε επίσης
------------

* Υπνοπαράλυση
* Υπναγωγικός σπασμός
* Υπνοπομπικό στάδιο
*Tetrax tetrax*
Η **χαμωτίδα** είναι μια μεσαίου μεγέθους ωτίδα, που απαντάται και στον ελλαδικό χώρο. Αποτελεί μονοτυπικό είδος του γένους ***Τετράξ*** **(*Tetrax*)** καθώς και την πιο μικρή ωτίδα της Παλαιαρκτικής.

Το αναπαραγόμενο αρσενικό έχει χτυπητό σχέδιο σε κεφάλι και λαιμό, μαύρο λαιμό με δύο λευκά περιλαίμια, ενώ το μη αναπαραγωγικό φτέρωμα είναι παρόμοιο, χωρίς όμως μαύρο περιλαίμιο με γκρίζο σχέδιο στο κεφάλι και το λαιμό, και το υπόλοιπο φτέρωμα αμμόχρωμο-καφετί με σκούρα σημάδια, ακριβώς όπως του θηλυκού.

Είναι μονογαμικό πτηνό, ή μπορεί ένα αρσενικό να έχει 2-3 θηλυκά. Αναπαράγεται σε ανοιχτές πεδινές περιοχές με αρκετά ψηλή βλάστηση για να κρύβεται. Επίσης κατά την αναπαραγωγική περίοδο, τα αρσενικά κάνουν επιδείξεις, οι οποίες περιλαμβάνουν χτύπημα ποδιών και τίναγμα φτερούγων με μικρό άλμα στον αέρα. Η τροφή της αποτελείται κυρίως από φυτά και ασπόνδυλα.

Αναπαράγεται στη νότια Ευρώπη και στη δυτική και την κεντρική Ασία. Νοτιότερα ευρωπαϊκά πουλιά είναι κυρίως επιδημητικά, αλλά άλλοι πληθυσμοί μεταναστεύουν νοτιότερα το χειμώνα. Η Ευρωπαϊκοί κεντρικοί πληθυσμοί που έβοσκαν στα λιβάδια της Ουγγαρίας εξαφανίστηκαν πριν από πολλές δεκαετίες.

Στην Ελλάδα, παλαιότερα φώλιαζε, ενώ πλέον λίγες εμφανίζονται τον χειμώνα σε Μακεδονία-Θράκη, σπάνια νοτιότερα.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χαμωτίδα** |

* Killian Mullarney, Lars Svensson, Dan Zetterström, Peter J. Grant, Τα Πουλιά της Ελλάδας Της Κύπρου και της Ευρώπης, ΕΟΕ, 2015 (2η Έκδοση)

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Χαμωτίδα** |
Ο **Τζακ Άρκινσταλ** (*αγγλικά : Jack Arkinstall*), γεννημένος τον Μάιο του 1920, ήταν Αυστραλός πρωταθλητής της αντισφαίρισης.

Ο Άρκινσταλ προερχόταν από όχι ιδιαίτερα εύπορη οικογένεια ωστόσο ο πατέρας του μέσα στο οικογενειακό τους αγρόκτημα είχε κατασκευάσει γήπεδο αντισφαίρισης. Το 1959 τον εντόπισε ο Τζακ Κράμερ και τον βοήθησε να γίνει επαγγελματίας παίκτης.

Ο Άρκινσταλ αρχικά αγωνιζόταν σαν ερασιτέχνης και ταξίδεψε στον κόσμο. Κέρδισε πολλούς αγώνες και διεθνή πρωταθλήματα αντισφαίρισης, όμως ποτέ δεν έφτασε στην κορυφή της χώρας του. Στο Γουίμπλεντον έφθασε στον τέταρτο γύρο το 1953, το 1954 έχασε στον πρώτο γύρο από τον τελικό πρωταθλητή Γιάροσλαβ Ντρόμπνι. Αγωνίστηκε και πάλι το 1955 στο Γουίμπλεντον, φτάνοντας μέχρι τον τρίτο γύρο όπου αποκλείστηκε πάλι από τον Ντρόμπνι. Στο Γουίμπλεντον το 1956, ο Άρκινσταλ έφτασε στα ημιτελικά. Στην τελευταία εμφάνισή του στο Γουίμπλεντον το 1957, έχασε στον πρώτο γύρο

Ποτέ δεν κέρδισε το Αυστραλιανό όπεν ή οποιοδήποτε άλλο τουρνουά Γκραντ σλαμ. Το 1950, όταν ήταν τριάντα χρονών, έπαιξε το πρώτο του διεθνές τουρνουά. Το 1954 ο Άρκινσταλ κέρδισε τον πρώτο παίκτη στην Ινδία Ραμανάθαν Κρίσναν. Στο Γιουγκοσλαβικό πρωτάθλημα κέρδισε το νούμερο ένα στη χώρα τον Ντρόμπνι. Σε ένα κλειστό τουρνουά στη Ινδία έχασε στον τελικό από τον Κρίσνιαν. Στο Πρωτάθλημα αντισφαίρισης Ανατολικής Μεσογείου, το 1954, ήταν πρώτος στο διπλό μεικτό με συμπαίκτρια την Ίνγκεμποργκ Φόγκλερ. Το 1956 έπαιξε στο κύπελλο εθνών με την Αυστραλία κι έχασε το διπλό αγώνα των ανδρών με τον Λου Χοάντ εναντίον των Ιταλών αντιπάλων.

Το 1958 έκανε ως επαγγελματίας το ντεμπούτο του στο "Πρωτάθλημα του Γουέμπλεϊ" στο Λονδίνο, όταν έχασε τον πρώτο γύρο από τον Φρανκ Σεντγκμάν. Το 1959 για το ίδιο τουρνουά έχασε πάλι από τον συμπατριώτη του Άσλη Κούπερ. Στο Γαλλικό Όπεν το 1959 και το έφτασε στον τέταρτο γύρο. Το 1960 έπαιξε στο "Γουέμπλεϊ προ" και ξανά έχασε στον πρώτο γύρο, το 1962 έφτασε στον προημιτελικό του "US Pro Championships". Αυτό ήταν το τελευταίο του έτος στην επαγγελματική αντισφαίριση.

Μετά το τέλος της καριέρας του έγινε προπονητής του νεαρού Μανουέλ Σαντάνα από την Ισπανία. Το 1967 έγραψε βιβλίο με τίτλο *The Arkinstall Method of Rhythm Method*. Πέθανε σε ηλικία 56 ετών από καρδιακή προσβολή.

Στη μνήμη της οικογενειάς του υπάρχει ένα αθλητικό κέντρο το *Arkinstall Park*, στο Tweed Heads της Αυστραλίας. Το πάρκο περιλαμβάνει γήπεδα netball, γήπεδα τένις και κλαμπ, χώρο μπάρμπεκιου και παιδική χαρά.

Παραπομπές
----------

1. ↑
2. ↑  Ο Άρκινσταλ στην ΑΤΡ
3. ↑
4. ↑  Ο Άρκινσταλ στο Γουίμπλεντον
5. ↑  «Ο Άρκινσταλ στο tennis archives». Αρχειοθετήθηκε από το πρωτότυπο στις 30 Μαρτίου 2017. Ανακτήθηκε στις 19 Νοεμβρίου 2017.
6. ↑  Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε. ISBN 960-85466-2-1, σελ. 438
7. ↑  amazon-The Arkinstall Method of Rhythm Method
8. ↑  tweed daily news
9. ↑  «leisure planners» (PDF). Αρχειοθετήθηκε από το πρωτότυπο (PDF) στις 4 Μαρτίου 2015. Ανακτήθηκε στις 19 Νοεμβρίου 2017.
Η **Φασούτα** (αραβικά: فسوطة‎, εβραϊκά: פַסּוּטָה‎) είναι τοπικό συμβούλιο στις βορειοδυτικές πλαγιές του όρους Μερόν στο Βόρειο Διαμέρισμα του Ισραήλ, νότια των λιβανικών συνόρων. Το 2019 είχε πληθυσμό 3.172 κατοίκους, σχεδόν όλοι εκ των οποίων είναι Χριστιανοί Μελχίτες. Το 2005, ο πληθυσμός της Φασούτα ήταν 2.900 κάτοικοι, με ετήσιο ρυθμό αύξησης του πληθυσμού 0,9%.

Το 2007, ο Ιερός Ναός του Προφήτη Ηλία στη Φασούτα γιόρτασε τα 100 χρόνια της. Ένα μεγάλο άγαλμα του Προφήτη Ηλία, πολιούχου του χωριού, βρίσκεται στην κεντρική πλατεία.

Παραπομπές
----------

1. 1 2  Stern, Yoav (2007-04-30). «Galilee Villages Launch Campaign to Attract Christian Pilgrims». *Haaretz*.. Ανακτήθηκε στις 2019-02-18.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316601450

 |

 |
Ο **Τζίνο ντε Μαρτίνο** (*ιταλικά : Gino De Martino*), ήταν Ιταλός πρωταθλητής της αντισφαίρισης και διοικητικός παράγοντας του ίδιου αθλήματος.

Ο Μαρτίνο το 1894 έγινε ο πρώτος πρόεδρος της Ιταλικής ομοσπονδίας αντισφαίρισης και ταυτόχρονα ήταν και αθλητής της αντισφαίρισης. Ήταν ο πρώτος πρωταθλητής Ιταλίας το 1895 στο απλό αλλά και στο διπλό αντρών με συμπαίκτη τον αδελφό του Ουμπέρτο.

Ήταν ο πρώτος Ιταλός αντισφαιριστής που αγωνίστηκε σε τουρνουά Γκράντ Σλαμ, το 1911 έπαιξε στο Γουίμπλεντον όπου αποκλείστηκε στον πρώτο γύρο. Την ίδια χρονιά (1911) ήταν και πάλι πρωταθλητής Ιταλίας στο απλό και παίρνει μια σημαντική νίκη επί του Άντονι Γουίλντινγκ στο Γουίμπλεντον.

Παραπομπές
----------

1. ↑  *ATP website*. DE62. Ανακτήθηκε στις 27  Απριλίου 2022.
2. ↑  «Campionati assoluti di tennis». *Federazione Italiana Tennis*. Αρχειοθετήθηκε από το πρωτότυπο στις 22 Ιουλίου 2010.
3. 1 2  Gianni Clerici (2007). *500 anni di tennis*. σελίδες 159–161.
4. ↑  «Wimbledon, Italia da record In nove al secondo turno». *gazzetta.it*. 23 Ιουνίου 2009. Ανακτήθηκε στις 29 Νοεμβρίου 2014.